E 9 
- der grossen theüre halb. Wyn, molchen, koren sampt andre 
ässende waar schluog uf u. ward theürer dan zuovor je ge- 
wesen. Vm S. Johannstag im summer fiel ein grosser schnee, 
der den Hampf also verdärbt, dass man in vszüchen muost 
vnd andren seien. Als derselb anfieng blüyen, fiel widrumb 
ein grosser schnee, der dem ops vnd andren früchten grossen 
schaden zuofüegt vnd den zum andren mal geseyeten Hampf 
gar zuo grund richt. Es hat sich der summer in den winter 
vnd der winter in den summer verkert: der winter war 
trochen vnd warm, dargägen der summer kalt vnd nass. 
Der Pfyffer von Lucern ist mit 3000 Schwyzeren vs 
den 5 orten den Guisischen in Frankrych zuo hülff gezogen, 
dann die Guisischen wider iren künig zuo fäld gezogen, im 
etliche stedt ingenommen, deshalben der Herr von Fleury 
Königl. Mayestet vs Franckrych Ambassador, by den Eidt- 
gnossen dem künig hülf erlangt vnd hoptlüt ordnet. Gelyche 
anfordrung beschach ouch by den Pündtneren, weliche am 
18. Aprellen vs bewilligung der Rethen vnd gmeinden ver- 
williget ward, daruf die Hoptlüt erwellt worden sind. Vs 
dem Obren Pundt: Gorius von Sachs, landtrichter, ist in 
- Franckrych gstorben; Potestat Stoffel Regett, Amman zuo 
Tusis, ist 6 iar in des künigs dienst verharret vnd ouch in 
- Franckrych gstorben. Vs dem Gottshuspundt wurdent Hoptleüt 
- erwellt: Potestat Hans Batista Tscharner von Cur, der über- 
gab die hoptmanschafft sinem bruoder, Hansen Tscharner; 
nd Albärt Baselga, Landtuogt zuo Oberhalbstein. Vs dem 
- dritten Pundt der 10 gerichten: Fluri Sprecher, landtamman 
of Davos vnd Hartman de Hartman, landtamman zuo Gur- 
walden, der hat es dem Sprecher übergeben. Sind also im 
Meyen 20 fendli Eidtgnossen vnd Graupündtner vfbrochen 
E. in Franckrych zogen vnder dem edlen gestrengen Herren 
